**ΜΑΝΙΤΑΡΙΑ ΣΤΗΝ ΠΟΛΗ**

ΚΕΙΜΕΝΟ ΣΕΛ. 12

**Ενότητα 1η**: (Μια μέρα …….ύπαρξης του)

**Τίτλος: Η αγάπη του Μαρκοβάλντο για τη φύση**

Η ιστορία αρχίζει σαν παραμύθι. Μανιτάρια φυτρώνουν σε μια πόλη αλλά κανείς δεν τα παρατηρεί παρά μόνο ο ήρωας της ιστορίας που δεν ενδιαφέρεται για τα στοιχεία της πόλης και τον τεχνικό πολιτισμό  αλλά για  οτιδήποτε έχει σχέση με το φυσικό περιβάλλον.

**Ενότητα 2η**: (Έτσι ένα   πρωί………..σκούπα)

**Τίτλος: Το φύτρωμα των μανιταριών και οι αντιδράσεις του Μαρκοβάλντο**

Ο Μαρκοβάλντο ενθουσιάζεται όταν ανακαλύπτει τα μανιτάρια και  τα αντιμετωπίζει σαν ένα σπάνιο απόκτημα. Η ψυχή του γεμίζει με χαρά, ελπίδα αισιοδοξία και προσδοκία. Αγωνιά για την τύχη τους, αποκαλύπτει το πολύτιμο μυστικό στην οικογένεια του χωρίς να πει όλες τις λεπτομέρειες και αρχίζει να τον τυλίγει μια μανία ιδιοκτησίας καθώς φοβάται ότι κάποιος θα του στερήσει τη σημαντική ανακάλυψη του. Ο Μαρκοβάλντο ανακαλύπτει ότι ο οδοκαθαριστής Αμάντιτζι γνωρίζει για τα μανιτάρια και αρχίζει ένας ανταγωνισμός μεταξύ τους. Ο Μαρκοβάλντο πιστεύει ότι ο Αμάντιτζι αποτελεί σοβαρό κίνδυνο για τα μανιτάρια του καθώς μπορεί να τα καταστρέψει.

**Ενότητα 3η**: ( Ήταν Σάββατο …..σπίτι του)

**Τίτλος: Ο Αμάντιτζι κίνδυνος για τα μανιτάρια του Μαρκοβάλντο και η συλλογή των μανιταριών**

Ο Μαρκοβάλντο με την οικογένεια του πηγαίνουν να μαζέψουν μανιτάρια. Εκεί συναντούν και τον οδοκαθαριστή που μαζεύει μανιτάρια και μάλιστα γνωρίζει την ύπαρξη και μεγαλύτερων μανιταριών. Τότε ο Μαρκοβάλντο αναγκάζεται να γίνει γενναιόδωρος και καλεί και όλους τους περαστικούς να μαζέψουν, οι οποίοι ενθουσιάζονται με το γεγονός.

**Ενότητα 4η**: (Ωστόσο ….τον άλλο)

**Τίτλος: Η δηλητηρίαση**

Τα μανιτάρια της πόλης ήταν τελικά μολυσμένα, κάτι που οδηγεί στην ελαφρά δηλητηρίαση όλων. Ο άνθρωπος που ζει στην πόλη δεν μπορεί να χαρεί τη φύση και τις ομορφιές της. Τα στοιχεία της φύσης δεν μπορούν να επιβιώσουν στο αφιλόξενο περιβάλλον των τσιμεντουπόλεων. Ο Μαρκοβάλντο στο τέλος παρουσιάζεται θυμωμένος , απογοητευμένος και  λυπημένος με την εξέλιξη. Η εξαναγκασμένη γενναιοδωρία του δεν είχε το επιθυμητό αποτέλεσμα.

**ΧΑΡΑΚΤΗΡΙΣΜΟΣ ΤΟΥ ΜΑΡΚΟΒΑΛΝΤΟ**

Ο ήρωας αναζητά μάταια τη φύση μέσα στην πόλη, αλλά του είναι αδύνατο να την ανακαλύψει. Ωστόσο, είναι αναγκασμένος να συμβιβαστεί με την τεχνητή ζωή. Από το απόσπασμα μπορούμε να συμπεράνουμε ότι η κοινωνική του θέση είναι χαμηλή, καθώς εργάζεται ως αχθοφόρος, προκειμένου να ζήσει την οικογένειά του, και τους υπόσχεται ότι θα τους φέρει μανιτάρια.

Η διάθεση και τα συναισθήματα του ήρωα περνούν από διάφορες φάσεις ανάλογα με τα γεγονότα.

**α) Βλέπει τα μανιτάρια:** χαρά, ευτυχία, το θεωρεί μικρό θαύμα και σπάνιο απόκτημα, στη δουλειά του είναι αφηρημένος.

**β) το αποκαλύπτει στην οικογένειά του:** μοιράζεται τη χαρά του, ανυπομονεί να τα κόψει, όμως τον κυριεύουν ο φόβος και η ανησυχία μήπως τα βρουν άλλοι, γίνεται καχύποπτος, διακατέχεται από ανταγωνισμό. Αυτό δείχνει την αποξένωση των ανθρώπων στην πόλη.

**γ) βλέπει τον Αμάντιτζι και άλλους να τα μαζεύουν:** νιώθει οργή, ανταγωνισμό και απογοήτευση.

**δ) τελικά:** αλλάζει διάθεση και γίνεται γενναιόδωρος και φιλικός, θέλει να τα μοιραστεί, ίσψς δεν είχε αποξενωθεί αρκετά.